Case ID: 1045921
Sentence 0: TƏSVİRİ HİSSƏ İddiaçı cavabdeh Dövlət Sosial Müdafiə Fondunun Xüsusi Şərtlərlə Təyinat İdarəsinə qarşı iddia ərizəsi ilə 2 saylı Bakı İnzibati-İqtisadi Məhkəməsinə müraciət edərək, xxxx 1973-cü il tarixindən xxxx 2000-ci il tarixinədək Penitensiar Xidmətdə xüsusi rütbəli kiçik rəis heyəti qismində müxtəlif cəzaçəkmə müəssisələrində nəzarətçi vəzifəsində xidmətdə olduğunu, xxxx 2018-ci il tarixli ərizə ilə cavabdeh inzibati orqana müraciət edərək, Nazirlər Kabinetinin xxxx 2008-ci il tarixli, 123 saylı Qərarı ilə təsdiq edilmiş “Ədliyyə orqanları işçilərinin qulluq illərinin hesablanması və bununla əlaqədar onlara əlavə haqqın verilməsi Qaydası”na əsasən qərarın qüvvəyə mindiyi tarixdən hesablanaraq ona ödənilməsini xahiş etdiyini, sonuncu, xxxx 2019-cu il tarixli məktubla Ədliyyə orqanlarında Penitensiar Xidmətin hərbi qulluqçuları ədliyyə orqanlarının işçiləri hesab olunmadığından, Azərbaycan Respublikası Nazirlər Kabinetinin xxxx 2008-ci il 123 nömrəli Qərarı ilə təsdiq edilmiş “Ədliyyə orqanları işçilərinin qulluq illərinin hesablanması və bununla əlaqədar onlara əlavə haqqın verilməsi Qaydası”nın iddiaçıya şamil olunmadığına istinad etməklə, müraciətdən imtina etdiyini, halbuki, xxxx 1993-cü il tarixli 399№ Azərbaycan Respublikası Prezidentinin Fərmanına əsasən Daxili İşlər Nazirliyinin İslah İşləri İdarəsinin, tabeliyində olan bütün müəssisələr birlikdə Ədliyyə Nazirliyinin tərkibinə verildiyini, 212 saylı əmrinə əsasən Ədliyyə Nazirliyi Məhkəmə Qərarlarının İcrası Baş İdarəsinin 6500 saylı mühafizə alayının tərkibində fəaliyyət göstərən nəzarətçilər heyətinin X2 tərkibinə verildiyini, həmçinin “Ədliyyə orqanlarında qulluq keçmə haqqında” Qanunun 33.4-cü maddəsində hərbi qulluqçuların penitensiar müəssisələrin mühafizəsi və penitensiar müəssisələrdə saxlanılan şəxslərin müşayəti üçün təşkil edilmiş penitensiar xidmətin xüsusi bölmələrində xidmət keçdiklərini, həqiqi hərbi xidmətdə olan əsgərlərin penitensiar müəssisələrin mühafizəsini, həmçinin məhkumların müşayətini həyata keçirdiyini və müşayət taborunda xidmət edən digər hərbi rütbəli kiçik və orta rəis heyətində olan hərbiçilər olduğunu, onun isə bilavasitə cəzaçəkmə müəssisələrində saxlanılan şəxslərin müəssisə daxilində nəzarətçi işlədiyini, hərbi qulluqçuların müəssisə daxilində xidmətə buraxılmadığını bildirərək, Azərbaycan Respublikası Nazirlər Kabinetinin xxxx 2008-ci il tarixli, 123 saylı qərarı ilə təsdiq edilmiş “Ədliyyə orqanları işçilərinin qulluq illərinin hesablanması və bununla əlaqədar onlara əlavə haqqın verilməsi Qaydası” qüvvəyə mindiyi tarixdən əlavə haqqın hesablanaraq ona verilməsi vəzifəsinin cavabdehə həvalə edilməsi barədəqərar qəbul edilməsini xahiş etmişdir.2 saylı Bakı İnzibati-İqtisadi Məhkəməsinin xxxx 2019-cu il tarixli, 2-1(81)-1311/2019 saylı qərarı ilə iddia tələbi rədd edilmişdir(hakim –E.Mustafayev).